Belgiya Fransiya bilan chegarasida mamlakatga muhojirlar oqimi ko‘payishidan xavotirlanib, vaqtinchalik nazoratni yo‘lga qo‘ydi. Bu haqda Belgiya ichki ishlar vaziri Yan Yambon ma’lum qildi. Yambonning aytishicha, La-Mansh tunneli yaqinidagi Kaledagi lagerni tark etayotgan muhojirlarning mamlakatga kirishiga yo‘l qo‘ymaslik maqsadida 290 nafar politsiyachi chegara bo‘ylab navbatchilik qilishi rejalashtirilmoqda. Avvalroq Daniya muhojirlar sababli chegara nazoratini kuchaytirayotgani ma’lum qilingandi.